Sual: Salam, mən işçi oturumuyla öz yaxınımi necə dəvət edə bilərəm, əgər mümkündürsə bu prosesi detallı izah edin zəhmət olmasa, təşəkkür
Cavab:
[bookmark: _GoBack]İlk öncə deyim ki, sizi İsveçə ziyarətə gələcək şəxs nə qədər sizə yaxın qohum olsa, o qədər viza alma ehtimalı çoxdur ( amma hər kəs ala bilər). Viza həm qohuma həm də tanışa göndərilə bilər. 
Dəvəti göndərən bunalrı hazırlayıb Azərbaycana, dəvət edəcəyi insana, göndərməlidir. 

1. Maksimum 90 günlük viza almaq üçün  Inbjudan inför ansökan om Schengenvisering, nummer 240011 adlı müraciət formasın doldurursunuz (dəvətnamə).  Eyni anda 1 nəfərə dəvət göndərsəniz viza alma ehtimalı yüksəkdir. Amma eyni vaxtda bir neçə nəfərə də dəvət göndərə bilərsiniz. Bu zaman hər nəfər üçün ayrı dəvətnamə yazılır. Aşağıdakı linkə vurub dəvətnaməni əldə edə bilərsiniz. https://www.migrationsverket.se/download/18.5e83388f141c129ba631285b/1666876555563/240011_Inbjudan_sv.pdfx  
2. Şəxsiyyəti müəyyən edən sənədin kopyası. Bu ID-kort və ya passport ola bilər. Oturum kartı şəxsiyyəti təsdiq edən sənəd sayılmır.
3. Sizin və ya gələcək qonağın İsveçdə olduğu müddətdə məsrəflərin qarşılayacaq adamın gəlirin göstərəcək sənəd. Bu son 3 ayın əmək haqqı cədvəli ola bilər (lönespecifikation).
4. Skattaverket-dən personbevis sifariş etmək. Bu onlayn Skattaverketin saytından sifariş edilir. Personbevis-lərin növü çoxdur. Siz Inbjudan yazılanı sifariş edirsiniz. Sifsriş edən kimi sizə verilir.  Aşağıdakı linkdən daxil olub Inbjudan personbevis-in sifariş edə bilərsiniz. https://skatteverket.se/privat/folkbokforing/bestallpersonbevis/allapersonbevis.4.361dc8c15312eff6fdb20.html#!/lista/alla 
5. Dəvətnaməni imzalayıb digər sənədlərlə birlikdə dəvət edəcəyiniz şəxsə göndərirsiniz. Bütün bu sənədləri həm mail ilə həm də bir başa (poşt ilə, Azərbaycana gedən biri ili) göndərə bilərsiniz. Hər iki halda qanunidir. Amma praktikada bəzən Azərbaycanda sənədləri qəbul edən qurumun nümayəndəsi imzanın islaq imza olmamasın səbəb gətirərək sənədləri götürməyə bilər.

Dəvət edilən (Ziyarətə gələcək) şəxsin edəcəkləri):
1. https://fr-az.capago.eu/ saytına daxil olursunuz
2. Yuxarı üst tərəfdə olan Book an appointment düyməsin vurusunuz. Bütün tələblərlə tanış olub önünə işrə qoyursunuz. 
3. Aşağı sağda olan GÖRÜŞ TƏYİN ETMƏK düyməsinə vurusunuz. Öncə yaxşı olar ki, orda olan “buraya kiliklə” -yə vurub sizə uyğun boş vaxtları müəyyən edin. Standart və ya Platinum xidmətdən birin seçin. Platinum xidmət 80 mantdır, amma, ehtiyac yarandıqda sizə müəyyən kömək edilir. Mən bunu seçməyi məsləhət görürüəm. Xüsusiən də birinci dəfə viza eçen gedirsinizsə.
4. Bundan sonra ordakı mərhələləri keçirsiniz. Məsləhət görərdim ki, viza üçün şəkil və kuryer xidmətin CAPAGO-dan götürəsiniz. Digər xidmətləri özünüz də qərar verə bilərsiniz. 
5. Sığorta edərkən şengen ölkələri üçün Covid-19 əhatə edən sığorta seçməlisiniz. Bunu ya özünüz tapıb alın ya da CAPAGO-nun etməyin istəyin.
6. Sonra istədiyiniz boş gün və saatlardan birini rezerv (boka) edirsiniz. Elə bir zaman aralığı seçin ki, lazım olan sənədləri (aşağıda göstərəcəm) toplamağa vaxtınız olsun. Adətən bir həftəyə sənədləri toplamaq olur.
7. 48 saat içində ödəniş etməsəniz rezerv etdiyiniz vaxt silinəcək. Bu ödəniş sadəcə CAPAGO-nun xidmət haqqıdır. Əgər görüşə getməsəniz ödəniş geri qaytarılmayacaq.
8. Toplamda 140 -180 manat arası xərciniz çıxacaq (pensiyanerlərdən viza pulu alınmır, əgər pensiyaner olduğun göstərsə)

Bundan sonra ediləcəklər (Bunları dəvət olunan edir və ya onun adından başqası da edə bilər):
1. France-visas.gouv.fr   saytına daxil olun. Rus və ya İngilis dilin seçə bilərsiniz. Start your visa application düyməsin vurun. 
2. Açılan pəncərədə yenidən Start your visa application düyməsinə vurun.Burda Greate an account seçib özünüzə hesab yaradın.(Əgər əvvəllər hesab açmısınızsa yenidən açmağa gərək yoxdur). Hesabınıza daxil olun.
3. Önünüzə çıxan sualları cavablandıraraq ordakı formu doldurursunuz. İngilis dilində olur form. (hər bölümü diqqətlə və lazım yerləri inandırıcı şəkildə doldurun)
4. Formun sonunda görüşə gələrkən gətirəcəyiniz sənədlər sizə bildirilir. Formun özün online göndərmiş olursunuz. Aşağıdakı sənədləri isə toplayıb özünüzlə CAPAGO-ya aparırsınız.
A) Pasportunuzun şəkil və yazı olan bütün səhifələrinin kopyası
B) Pasportunuzda viza üçün ən azı 2 boş səhifənin olmalıdır.
C) Pasportun etibarlılıq müddəti geri dönəcəyiniz tarixdən sonra ən azı 3 ay qalmalıdır.(6 olsa daha yaxşı olar) 
D) Gediş -Gəliş samalyot biletin də sənədlərə əlavə edin (rezerv də ola bilər)
E) İşləyirsinizsə, iş yerindən maaşınızı, stajınızı və vəzifənizi göstərən arayış alın.
F) Səyahət sığortası. COVİD-19 əhatə edən Şengen ölkəsinə səyahət sığortası. Viza üçün baş vurduğunuz gün sayı nədirsə, o uzunluqda olsun.
G) Viza üçün şəkil (Bunu CAPAGO –da çəkdirə bilərsiniz və ya özünüz başqa yerdə çəkdirib apara bilərsiniz)
H) Bank hesabında pulunuz varsa (olsa yaxşı olar, qonaq qalacağınız hər gün üçün ortalama 450 kron nəzərdə tutulur. Məsələn 30 gün üçün yaxşı olar ki, ən azı 1300 € olsun) bankdan səfirliyə vermək üçün çıxarış alın.
I) Pensiya alırsınızsa, Dost mərkəzdən pensiyaner olmanızı bağlı kağız alın. Bu sizi viza rüsumundan xilas edəcək.
J) Pensiya alırsınlzsa, pensiya hesabınızdan çıxarış alın
K) Adınıza mülk varsa, onun sənədi
L) Əgər qohumsunizsa (dəvət göndərənlə), bunu sübut edən sənəd. (Deyək ki, dəvət göndərən sizin övladınızdır. O zaman sizin şəxsiyyət vəsiqəniz və onun metirkası). Bu sənədlərin nələr olacağı hər şəxs üçün dəyişə bilər. Buna siz qərar verəcəksiniz.
M) Sonda, bütün sənədlərinizi ingilis (bəlkə gedəcəyiniz ölkənin dili də ola bilər) dilinə tərcümə etdirib görüşdə Capago-nun əməkdaşına verin. Bunu ASAN Xidmətdə etdirib natarius təsdiqi vurdurun. (Əgər sənəd ingilis dilindədirsə, məsələn, bank çıxarışı, onu tərcümə etdirməyə ehtiyac yoxdur.)
N) A,B,C,D,E,F,G və M mütləqdir. Digərləri könüllüdür, yəni viza almaq şansınızı artırır.
        Sonda:
1. Həm dəvət edənin həm də özünüzün (dəvət olunan) sənədlərin bir yerə toplayıb görüş günü CAPAGO-ya gedirsiniz. Orda sənədlərinizi qəbul edirlər. 
2. 1-2 həftəyə cavab çıxır. Kuryer pasportu ünvanınıza gətirib verir.


